Endelig vedtagelse af Lokalplan nr. 560 - for udvidelse af Høng Varmeværk 
Sagsfremstilling 
4.      Endelig vedtagelse af Lokalplan nr. 560 - for udvidelse af Høng Varmeværk  
                                                                                                                        Åbent 
Sagsnr.: 326-2015-6098        J.nr.: 01.02.05           Dokumentnr.: 326-2015-284824 
  
[adresse] 
Forslag til Lokalplan nr. 560 for udvidelse af Høng Varmeværk har været udsendt i offentlig høring i 8 uger i perioden 
16. juni 2015 til og med den 11. august 2015 (Bilag 1). Udarbejdelsen af lokalplanforslaget er sket i tæt dialog med 
varmeværket. 
  
Lokalplanens formål er at sikre, at det eksisterende varmeværk kan udvides med teknik- 
bygninger, askelager, akkumuleringstank, skorsten og eventuelle solenergianlæg. 
  
Med lokalplanens bestemmelser sikres, at udvidelsen af varmeværket tilpasses eksisterende anlæg, således at 
anlægget får et samlet ensartet visuelt udtryk. 
  
· Lokalplanen sikrer, at der til udvendige bygningssiders fremtræden, samt tagflader ikke må anvendes blanke og 
reflekterende materialer.  
· Bygninger skal fremstå i gule eller grålige farvenuancer og i materiale som de  
eksisterende bygninger, for at de nye bygninger tilpasses de eksisterende. 
· Akkumuleringstanke skal gives ens ydre fremtræden i form af farver, materialer og  
facon for at sikre et mere harmonisk visuelt udtryk. 
  
Der er modtaget to bemærkninger i offentlighedsperioden fra hhv. Regionstog (vedr. en eventuelt ændret 
trafikmængde) og [adresse], som er behandlet i vedlagte hvidbog (Bilag 2). Bemærkningerne der er 
indkommet fra [adresse] omhandler hovedsageligt akkumuleringstankens visuelle påvirkning af 
omkringliggende bebyggelse set i forhold til nyere tids kulturhistorie. Der er ikke indkommet bemærkninger fra 
omkringliggende ejendomme. Det Tekniske Område finder, at de udarbejdede visualiseringer og 
skyggeberegninger viser, at tanken tilpasses bedst muligt de eksisterende bygninger ved varmeværket. Den visuelle 
påvirkning vurderes minimeret ved tankens skalamæssige indpasning til værkets allerede store bygninger. Det 
Tekniske Område vurderer samtidig, at fordelene ved at give mulighed for etablering af en akkumuleringstank til 
varmeværkets forbrugere i det konkrete tilfælde vejer tungere end de kulturhistoriske værdier i området. 
Bemærkningerne har derfor ikke givet anledning til ændringer i planforslaget. 
  
Den endelige vedtagelse af lokalplanen sker i Teknik- og Miljøudvalget jf. Planloven og delegationsplanen, idet der 
ikke er væsentlige bemærkninger og ændringer. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at: 
l Lokalplan nr. 560 vedtages endeligt til offentlig bekendtgørelse  
l Det Tekniske Område bemyndiges til at foretage nødvendige redaktionelle ændringer forinden den endelige 
bekendtgørelse  
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 8. oktober 2015: 
Udvalget vedtog at tiltræde indstillingen fra chefen for Plan, Byg og Miljø. 
Bilag 1 - Forslag til Lokalplan nr. 560 - for udvidelse af Høng 
Varmeværk 
326-2015-130870 
Bilag 2 - Hvidbog, lokalplan nr. 560 
326-2015-285725 
